Палякам пакажам, дзе нарадзіўся і быў пахаваны кароль Станіслаў Аўгуст Панятоўскі. Пакажам, дзе нарадзіліся Касьцюшка, Міцкевіч; мясьціны, зьвязаныя з Манюшкам, Агінскім. Якую краіну не вазьмі, мы знойдзем кагосьці, зьвязанага зь Беларусьсю. Гэта цікава. Калі я прыяжджаю ў Рым, то мне цікава, які сьлед там маглі пакінуць беларусы. Прыедзе француз, а ў нас тут два тузіны месцаў, дзе ваш Напалеон начаваў і нават дзень народзінаў у Віцебску адзначаў. Тут жа ён прыняў фатальнае рашэньне ісьці на Маскву перад зімой. Для кожнага эўрапейца мы знойдзем нешта цікавае.